Anexa la decizia nr. 90/27.06.2022

**DECLARAŢIE**

**privind asumarea unei agende de integritate organizaţională**

Având în vedere adoptarea de către Guvernul României a Strategiei Naţionale Anticorupţie pe perioada 2021 – 2025 şi a documentelor aferente acesteia, aprobate prin Hotărârea Guvernului nr. 1269/2021,

Centrul de Proiecte Educaţionale şi Sportive Bucureşti – PROEDUS, instituţie aflată în subordinea Consiliului General al Municipiului Bucureşti, cu personalitate juridică proprie, ce are ca obiect de activitate:

a) Pregătirea extracurriculară şi dezvoltarea unor aptitudini şi abilităţi în cadrul unor proiecte şi programe adresate preşcolarilor şi elevilor, cadrelor didactice și personalului didactic auxiliar din mediul preuniversitar bucureştean , respectiv cu vârstă de până la 20 de ani;

b) organizarea unor cursuri şi stagii de formare pentru preşcolari și elevi din mediul preuniversitar bucureştean, părinţi, cadre didactice, personal didactic auxiliar, consilieri şi promotori ai activităţilor socio-educative, cultural-artistice, turistice, sportive şi de divertisment, cu scopul implicării efective a acestora în programele şi proiectele derulate de PROEDUS;

c) stimularea creativităţii, spiritului întreprinzător şi iniţiativelor preşcolarilor şi elevilor din mediul preuniversitar bucureştean, venind în întâmpinarea nevoilor comunităţii prin pregătirea tinerei generaţii pentru o viaţă sănătoasă, pentru conştientizarea opţiunilor pentru carieră, pentru lucrul în echipă şi pentru stimularea competitivităţii într-o societate în care meritocraţia, recunoaşterea implicării, efortului şi performanţei să fie modelul de reuşită socio-profesională;

d) prestarea de servicii educaţionale şi sportive prin asigurarea conceptului de ansamblu şi al sprijinului logistic necesar pentru realizarea unor acţiuni, proiecte şi programe educative, sportive, cultural-educaţionale, artistic-educaţionale, turistice, ecologice, cultural-artistice, multimedia, civice, sociale, de divertisment şi de interes local;

e) iniţierea, organizarea şi derularea unor acţiuni proiecte şi programe proprii, acordarea de sprijin financiar, pe bază de selecţie, pentru realizarea unor proiecte şi programe educative, sportive, cultural-educaţionale, artistic-educaţionale, turistice, ecologice, cultural-artistice, multimedia, civice, sociale, de divertisment.

**Asumând** **valorile fundamentale** **şi principiile** promovate de către Strategia Naţională Anticorupţie pe perioada 2021-2025,

**Recunoscând** **importanţa obiectivelor** Strategiei Naţionale Anticorupţie pentru perioada 2021-2025, precum şi a mecanismului de monitorizare a acesteia,

**Sprijinind principiile şi obiectivele** Strategiei Naţionale Anticorupţie şi asumându-şi îndeplinirea măsurilor specifice ce ţin de competenţa exclusivă a instituţiei,

**ADOPTĂ PREZENTA DECLARAŢIE**, prin care:

• Se confirmă angajamentul că la nivelul PROEDUS se dispun toate măsurile pentru ca să nu se săvârșească fapte de corupție;

• Condamnă corupţia în toate formele în care se manifestă, precum și conflictul de interese și incompatibilitățile ca fiind fenomene ce afectează obiectivele instituției și încrederea în acestea;

• Aderă la valorile fundamentale, principiile, obiectivele şi mecanismul de monitorizare a Strategiei Naţionale Anticorupţie pentru perioada 2021 – 2025;

• Îşi exprimă, în mod ferm, angajamentul de continuare a eforturilor anticorupţie prin toate mijloacele legale şi administrative corespunzătoare;

• Împreună cu reprezentanţii instituţiei adoptă toate măsurile necesare pentru evitarea situaţiilor de conflict de interese şi incompatibilităţi, precum şi pentru considerarea interesului public mai presus de orice alt interes, în acord cu respectarea principiului transparenţei procesului decizional şi accesului neîngrădit la informaţiile de interes public;

• Îşi asumă îndeplinirea măsurilor specifice ce ţin de competenţa exclusivă a instituţiei pe care o reprezintă;

• Susţine şi promovează creșterea gradului de respectare și aplicare a standardelor legale de integritate reflectate în inventarul anexă la Strategia Naţională Anticorupţie pentru perioada 2021 – 2025;

* Contribuie la reducerea impactului corupției asupra cetățenilor și asigură implementarea cadrului legislativ anticorupţie ce vizează, în principal, prevenirea corupţiei în instituţiile publice, creşterea gradului de educaţie anticorupţie, combaterea corupţiei prin măsuri administrative, asumarea unei agende de integritate organizaţională, aprobarea planurilor de integritate şi dezvoltarea sistemului naţional de monitorizare a SNA;

• Autoevaluează anual şi informează Direcţia de Integritate din cadrul PMB/MDRAP/ Ministerul Justiţiei Publice asupra gradului de implementare a măsurilor cuprinse în planul de integritate al instituției, precum și referitor la stadiul implementării măsurilor de transparență instituțională și de prevenire a corupției (enumerate în Anexa nr. 3 la H.G. nr. 1269/2021 privind aprobarea SNA 2021-2025).

Această declaraţie a fost adoptată de către

**DIRECTOR,**

**ZVETLANA ILEANA PREOTEASA**

**27.06.2022**